अग्निदेव ने खाण्डव-वन को लगातार पंद्रह दिनों तक जलाकर राख कर दिया। उसी समय देवराज इन्द्र भी देवताओं के साथ अंतरिक्ष से वहाँ उतरे। उन्होंने कहा कि मैं आप लोगों से प्रसन्न हूँ, अतः आप दुर्लभ-से-दुर्लभ वस्तु भी मुझसे माँग सकते हो। तब अर्जुन ने इन्द्र से सब प्रकार के अस्त्र माँगे। इन्द्र ने कहा, अर्जुन, जिस समय देवाधिदेव महादेव तुम पर प्रसन्न होंगे, उस समय तुम्हारे तप के प्रभाव से मैं तुम्हें अपने सारे अस्त्र दे दूँगा। मैं जानता हूँ कि वह समय कब आयेगा। भगवान श्रीकृष्ण ने कहा- देवराज, आप मुझे यह वर दीजिये कि मेरी और अर्जुन की मित्रता क्षण-क्षण बढ़ती जाये और कभी न टूटे। इन्द्र ने प्रसन्न होकर कहा- ‘एवमस्तु’।